Document ID: 32004R1809

KOMISSION ASETUS (EY) N:o 1809/2004,
annettu 18 päivänä lokakuuta 2004,
asetuksen (EY) N:o 2848/98 muuttamisesta raakatupakka-alan kiintiöiden takaisinosto-ohjelman soveltamista koskevien yksityiskohtaisten sääntöjen osalta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon raakatupakka-alan yhteisestä markkinajärjestelystä 30 päivänä kesäkuuta 1992 annetun neuvoston asetuksen (ETY) N:o 2075/92 (1) ja erityisesti sen 14 a artiklan,
sekä katsoo seuraavaa:
(1)
Neuvoston asetuksen (ETY) N:o 2075/92 soveltamista koskevista yksityiskohtaisista säännöistä raakatupakka-alan palkkiojärjestelmän, tuotantokiintiöiden sekä tuottajaryhmittymille myönnettävän erityistuen osalta 22 päivänä joulukuuta 1998 annetun komission asetuksen (EY) N:o 2848/98 (2) 36 artiklassa vahvistetaan määrät, joihin niillä tuottajilla on oikeus, joiden satovuosien 1999, 2000, 2001, 2002 ja 2003 kiintiöt ostetaan takaisin kiintiöiden takaisinosto-ohjelman mukaisesti.
(2)
Olisi pyrittävä tuotannon järkiperäistämiseen liittyviin suunniteltuihin tavoitteisiin, koska tuottajilla on edelleen vaikeuksia saada myytyä eräiden lajikeryhmien tuotantoaan, josta saatavat hinnat saattavat olla äärimmäisen alhaiset.
(3)
Satovuoden 2004 takaisinostoja varten olisi vahvistettava takaisinostohinta, joka on sen tuen vähimmäistason mukainen, jonka viljelijä voi saada suoran tuen järjestelmällä, joka määritellään yhteisen maatalouspolitiikan suoria tukijärjestelmiä koskevista yhteisistä säännöistä ja tietyistä viljelijöiden tukijärjestelmistä 29 päivänä syyskuuta 2003 annetussa neuvoston asetuksessa (EY) N:o 1782/2003 (3). Tilatukijärjestelmän täytäntöönpanoa varten olisi takaisinostohinnan maksamisaika lyhennettävä mahdollisimman lyhyeksi.
(4)
Asetus (EY) N:o 2848/98 olisi tämän vuoksi muutettava.
(5)
Tässä asetuksessa säädetyt toimenpiteet ovat tupakan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Lisätään asetuksen (EY) N:o 2848/98 36 artiklan 1 kohtaan alakohta seuraavasti:
”Tuottajilla, joiden satovuoden 2004 kiintiöt on ostettu takaisin, on oikeus vuoden 2005 aikana saada summa, joka vastaa 40 prosenttia palkkiosta. Tämä summa maksetaan ennen 31 päivää toukokuuta 2005.”.
2 artikla
Tämä asetus tulee voimaan seitsemäntenä päivänä sen jälkeen, kun se on julkaistu Euroopan unionin virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 18 päivänä lokakuuta 2004.

Labels: 7
17
6